Tässä Jerusalem uutiset ja Pekka Sartola, hyvää lauantai-iltaa.
Uutislähetyksemme aiheita tänään;
Länsi-Afrikkalainen Sierra Leone avaa suurlähetystön Jerusalemiin.
Maan presidentti Julius Maada Bio teki asiasta päätöksen -
keskusteltuaan puhelimitse Israelin ulkoministeri Eli Cohenin kanssa.
Maa on kuudes valtio, joka on sitoutunut perustamaan -
diplomaattisen edustuston Israelin pääkaupunkiin.
Mailla on ollut lämpimät suhteet jo vuodesta 1961 lähtien, -
jolloin Sierra Leone itsenäistyi.
Israelilla ei ole vielä toistaiseksi suurlähetystöä Sierra Leonessa, -
mutta sen etuja valvoo naapurivaltio Ghanassa toimiva suurlähettiläs.
Jerusalemissa ovat tällä hetkellä Yhdysvaltojen, Guatemalan, -
Hondurasin ja Kosovon suurlähetystöt. Paraguay ilmoitti viime viikolla, -
että myös se avaa suurlähetystönsä uudelleen siellä.
Israelissa nähdään näiden valtioiden toimet -
vahvistavan sen omia vaatimuksia, jotta Jerusalem tunnustettaisiin -
myös kansainvälisesti juutalaisvaltion pääkaupungiksi.
Israel pitää Jerusalemia pääkaupunkinaan, -
mukaan lukien Itä-Jerusalem, jonka se liitti itseensä vuonna 1980.
Suurin osa kansainvälisestä yhteisöstä ei ole tunnustanut muutosta.
Niiden mukaan kaupungin lopulliset rajat tulisi päättää -
neuvotteluissa palestiinalaisten kanssa.
Israelilla on edelleen diplomaattiset suhteet lähes 100 maahan, -
mutta lähes kaikki niistä ovat pitäneet suurlähetystönsä Tel Avivissa.
Ulkoministeri Cohenin mukaan myös eräs Aasian ja Tyynenmeren valtio -
tulee avaamaan suurlähetystön Jerusalemiin tulevan syyskuun aikana.
Israelin ja Libyan ulkoministerit tapasivat toisensa viime viikolla -
Roomassa järjestetyssä Välimeren maiden ulkoministerien tapaamisessa.
Israelin ulkoministeri Eli Cohen kertoi, -
että Italian ulkoministeri Antonio Tajanin johtama -
kasvokkain käyty keskustelu oli ennalta sovittu ja kesti yli tunnin -
ja sisälsi keskustelua yhteistyöstä monilla eri areenoilla, -
mukaan lukien maatalous ja vesiteknologia.
Libyan ulkoministeri Najla Mangoush erotettiin kuitenkin viralta ja -
lähetettiin kuulusteltavaksi heti sen jälkeen, -
kun ulkoministeri Eli Cohen oli kertonut medialle tavanneensa hänet, -
vaikka mailla ei olekaan muodollisia suhteita.
Keskeyttämisilmoituksen allekirjoitti pääministeri al-Dbeibah, -
joka johtaa Libyan kansallisen yhtenäisyyden hallitusta.
Libyan ulkoministeriö sanoi, että ulkoministeri Mangoush oli kieltäytynyt
ehdotetusta tapaamisesta Israelin edustajien kanssa -
ja että tapahtunut oli ennalta valmistamaton kohtaaminen -
Italian ulkoministeriön kokouksen aikana.
Ulkoministeriö antoi lausunnon, jossa se korosti tukeaan palestiinalaisille -
ja vahvisti Jerusalemin aseman Palestiinan valtion pääkaupunkina.
Mediatietojen mukaan ulkoministeri Mangoush -
pakeni maasta ja lensi Turkkiin.
Iran on julkistanut saaneensa valmiiksi uuden superdroonin, -
Mojaher 10:n, jonka lentosäde olisi peräti noin 2000 kilometriä.
Drooni on varustettu elektronisilla sodankäynti- ja tiedustelujärjestelmillä
ja se voi kantaa mukanaan noin 300 kilon kuorman ammuksia ja pommeja.
Samassa seremoniassa paljastettiin myös Arman-1, -
eli ohjattu ilmalaukaisupommi. Iranin sotilaskomentajat korostavat -
omavaraisuutta sekä puolustus- että hyökkäyssektorilla ja korostivat, -
että pakotteista huolimatta Iran on kyennyt valmistamaan kaikki -
tarvitsemansa välineet rajojensa suojelemiseksi.
Maan sotilaskomentajat varoittivat, -
että vihollinen ei saa edes ajatella operaatiota Iranin maaperällä, -
se tullaan tuhoamaan aivan varmasti.
Ilmoitukset oli suunnattu selvästi Israelille, sillä samalla huomautettiin,
että maan ilmapuolustuksessa on kehitetty useita järjestelmiä -
matalalla sijaitsevien kohteiden ja risteilyohjusten tuhoamiseksi.
BRICS-maiden ryhmä päätti viime viikolla -
Johannesburgissa pidetyssä huippukokouksessa -
kutsua kuusi valtiota liittymään ryhmäänsä uusiksi jäsenmaiksi.
Argentiina, Egypti, Iran, Etiopia, Saudi-Arabia ja -
Yhdistyneet arabiemiirikunnat saavat kyseisen kunnian.
Laajentumissopimus voisi myös antaa maailmanlaajuista painoarvoa -
BRICS-maille, Brasilialle, Venäjälle, Intialle, Kiinalle ja Etelä-Afrikalle -
tänä aikana, jolloin geopoliittinen polarisaatio kannustaa -
Pekingin ja Moskovan ponnisteluja tehdä liittoumasta -
elinkelpoinen vastapaino lännelle.
BRICS-ryhmä olisi myös valmis kutsumaan lisää uusia jäseniä, -
jotka puolestaan voisivat tasoittaa tietä kymmenille muille maille -
liittyä ryhmittymään, joka on, oman ilmoituksensa mukaan, -
sitoutunut puolustamaan globaalia etelää.
Vaikka viime aikoina on puhuttu -
Israelin ja Saudi-Arabian suhteiden normalisoinnista,
eri saudilähteet kiistävät, että mistään olisi vielä sovittu.
Joka tapauksessa Israelin ja USA:n ilmoitukset askeleista kohti rauhaa -
näyttävät olevan ristiriidassa vallitsevan todellisuuden kanssa.
Vaikka vaatimuksilla, jotka saudit ovat asettaneet Valkoiselle talolle, -
on keskeinen merkitys Saudi-Arabialle, nämä pyynnöt eivät liity takuisiin, -
joita saudit pyytävät Israelin hallitukselta, -
eli Palestiinan valtion edistämisestä ehtona normalisointineuvotteluille.
Erityisesti Netanjahun hallituksen tekemä -
Länsirannan liittämisen pysäyttäminen -
Abrahamin sopimusten allekirjoitus- hetkellä jäi keskeneräiseksi, -
sillä Israelin siirtokuntien lisäinvestoinnit poikkeavat aiemmista -
ja nykyisistä Israelin hallituksen antamista vakuutuksista.
Näin siis Saudi-Arabian viranomaisten näkemyksen mukaan.
Lisäksi medialähteet väittivät, että nykyisissä olosuhteissa -
Saudi-Arabia ei edistäisi normalisointia Israelin kanssa.
He korostivat haluttomuuttaan osallistua -
Arabi-Emiraattien järjestämiin tapahtumiin, -
joilla pyrittiin helpottamaan heidän ja israelilaisten välisiä tapaamisia.
Pääministeri Benjamin Netanjahu ja hänen vaimonsa Sara -
muuttivat Jerusalemin luksushotelli Waldorf Astoriaan -
Maariv-median mukaan tarkemmin määrittelemättömäksi ajaksi.
Raportin mukaan maan hallitus hyväksyi pariskunnan tarkoituksiin -
hienon sviitin, johon kuuluu myös toimisto.
Mielenosoitukset oikeuslaitoksen uudistamista vastaan -
saivat aikaan sen, että turvallisuusviranomaisten mukaan -
pääministeri Netanjahua vastaan kohdistuvien uhkien valossa -
hänen Jerusalemin asuntonsa ympärillä tehdään -
uusia turvallisuusjärjestelyjä.
Ne edellyttävät hänen oleskelua asuntonsa ulkopuolella -
turvallisuusviranomaisten ja pääminis- terin kanslian hyväksymässä paikassa.
Näin hallituksen tiedottaja sanoi pariskunnan puolesta.
Waldorf Astoria on Hilton-ketjun johtama hotelli Jerusalemissa.
Pariskunnan majoittuminen eräässä maan hienoimmista hotelleista, -
maksaa valtiolle noin 1000 dollaria yöltä.
Taistellakseen lisääntyvää palestiinalaisterroria vastaan -
Israelin on ratkaistava Länsirantaan liittyvä kysymys.
Maan parlamentin eri jäsenten antamien lausuntojen mukaan -
palestiinalaisten terroristien on ymmärrettävä, -
että jokaisen hyökkäyksen jälkeen -
heidän ikkunoidensa ulkopuolella olevien juutalaiskotien määrä kasvaa.
Useita viimeisimpiä barbaarisia tekoja seurasi tavallinen tapahtumasarja.
Juhlallisen näköiset israelilaiset poliitikot -
lähettivät surunvalittelunsa perheille juuri ennen, kun alkavat vannoa -
metsästävänsä ankarasti ja kaikkialla iskujen tekijöitä.
Hamasin tiedottajat puolestaan iloitsevat uutisesta ja -
palestiinalaiset Gazassa jakavat ohikulkijoille makeisia -
juhlistamaan juutalaisten veren vuotamista.
Emme voi emmekä saa hyväksyä todellisuutta, -
jossa juutalaisia perheitä ammutaan aivan vapaasti -
ja lapsia traumatisoituu koko ajan.
Israelin on vastattava voimalla ja rakentamalla.
Olennaisen tärkeää on, että Israel reagoi nopeasti, -
ei vain sotilaallisilla toimilla, vaan rohkealla sionistisella aloitteella.
Yksinkertaisesti sanottuna on aika ottaa esille puskutraktorit -
ja rakentaa lisää kaikkialla Juudeassa ja Samariassa.
Palestiinalaisten terrori on lisääntynyt tasaisesti vuoden alusta lähtien.
Vuoden kuuden ensimmäisen kuukauden aikana -
Rescuers without Borders -järjestön mukaan, -
joka tunnetaan myös nimellä Juudean ja Samarian Hatzalah, -
palestiinalaiset tekivät lähes 4000 terrori-iskua.
Tämä tarkoittaa keskimäärin 20 terrori-iskua päivässä, -
joka päivä, kuuden kuukauden aikana tai lähes yksi jokaista tuntia kohti.
Parlamentin jäsenten mukaan tämä on sietämätöntä, -
ja hallituksen velvollisuutena on varmistaa, -
että myös aiemmin tehdyt hyökkäykset tuovat vihdoin käännekohdan -
Israelin politiikassa palestiinalaisterrorismia kohtaan.
"Palestiinan valtiota ei tule koskaan olemaan", -
vaatii Israelin parlamentin lainsäätäjä Zvi Sukkot.
Hänen mukaansa maailma uskoo edelleen, -
että on mahdollista perustaa Palestiinan valtio, -
mutta he eivät yksinkertaisesti ymmärrä koko aluetta lainkaan.
Hän viittaa huhuihin siitä, että Yhdysvallat on parhaillaan -
välittämässä Israelin ja Saudi-Arabian välistä normalisointisopimusta, -
joka edellyttää juutalaisvaltiolta merkittäviä myönnytyksiä -
Palestiinan valtion perustamisen helpottamiseksi.
Uskonnollista sionismia edustava Zvi Sukkot sanoi: -
"Elinkelpoinen, itsenäinen Palestiinan valtio on pelkkä unelma,
jota Israelin ei pitäisi rohkaista millään tavalla.
Vaikka suurin osa maailmasta on sitä mieltä, -
että tänne on mahdollisuus perustaa Palestiinan valtio, -
näin ajattelevat eivät yksinkertaisesti ymmärrä alueesta yhtään mitään."
Parlamentaarikko Zvi Sukkot sanoi Israelin Radiolle viime sunnuntaina.
Kansallinen uskonnollinen lainsäätäjä selvensi, -
että hän ja hänen puolueensa -
eivät vastusta palestiinalaisten arabien rakentamista edes C-alueella -
ja jonkinlaisen poliittisen järjestelyn saavuttamista heidän kanssaan.
"Vastustamme mallia, joka johtaa siihen, -
että Israelin raamatullisesta ydinalueesta tulee jälleen -
yksi arabivaltio, jota hallitsevat terroristeja tukevat despootit."
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.